Nie, ale trochu áno. Vysvetlím. Vodná fajka je len zariadenie na vedenie dymu od tabaku z korunky cez vodu a k vám do hadice. V prípade, že máte veľmi nízku vodnú fajku a je z ľahkých materiálov, predovšetkým v teplých mesiacoch sa dokáže trošku trubica tela a rovnako aj voda vo váze rýchlo prehriať, a nie je nič horšie ako teplý dym.
Druhý problém nastáva keď do vodnej fajky fúkate aby ste ochladili tabak a fúknete tak silno, že voda vyletí až do korunky. Áno, skutočne sa to môže stať.
Ak však máte nerezovú vodnú fajku, a nebudete do nej fúkať ako šialený, môžete si zaobstarať aj menší model, je to úplne v poriadku.